《寄贤斋》
宋代·张埴

自从一掺去三千，尺宅抛来喜中年。
每叹圣贤风泯矣，可怜母子日萧然。
悠悠兰老离骚国，渺渺花开阳艳川。
九月不能应十月，挂书一束放翁船。

作者简介：张埴，字养直，号泸滨，吉水（今属江西）人。早游湖湘间，有诗名。理宗开庆元年（一二五九），赵葵为江东西安抚使，欲荐之，力辞不就。著有《情性集》，已佚。清光绪《吉水县志》卷三七有传。　张埴诗，据《永乐大典》、《诗渊》所录，编为一卷。